laion/Wikipedia-Exotic huggingface dataset:
আমিলকার বারবুই

আমিলকার বারবুই (পর্তুগিজ: Amílcar Barbuy, ব্রাজিলীয় পর্তুগিজ: [ˌæmˈɪʊkar baɾəbˈu͡ɪ]; ২৯ মার্চ ১৮৯৩ – ২৪ আগস্ট ১৯৬৫) একজন ব্রাজিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় করিন্থিয়ান্স এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছিলেন। আমিলকার ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯২২ সাল পর্যন্ত তিনি সর্বমোট ১৫ ম্যাচে ৪টি গোল করেছিলেন। তিনি ব্রাজিলের হয়ে সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯ এবং ১৯২২) অংশগ্রহণ করেছিলেন, যার মধ্যে ১৯১৯ এবং ১৯২২ সালে দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন। আমিলকার কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন। আমিলকার বারবুই ১৮৯৩ সালের ২৯শে মার্চ তারিখে ব্রাজিলের রিউ দাস পেদ্রাসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৫ সালের ২৪শে আগস্ট তারিখে, ব্রাজিলের সাও পাওলোতে ৭২ বছর বয়সে তিনি মৃত্যুবরণ করেছেন। "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। RSSSF (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।  "Brazil - Squad" [ব্রাজিল - দল]। worldfootball.net (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।  ট্রান্সফারমার্কেটে আমিলকার বারবুই (ইংরেজি) ওয়ার্ল্ডফুটবল.নেটে আমিলকার বারবুই (ইংরেজি) ন্যাশনাল-ফুটবল-টিমস.কমে আমিলকার বারবুই (ইংরেজি)
চিকো নেত্তো

ফ্রান্সিস্কো বুয়েনো নেত্তো (পর্তুগিজ: Chico Netto, পর্তুগিজ উচ্চারণ: [ʃˈikʊ nˈetʊ]; ৯ এপ্রিল ১৮৯৪ – ১৮ জুন ১৯৫৯; চিকো নেত্তো নামে সুপরিচিত) একজন ব্রাজিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় ফ্লুমিনেন্সে এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেছিলেন। নেত্তো ১৯১৭ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ৪ ম্যাচে অংশগ্রহণ করেছিলেন। তিনি ব্রাজিলের হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৭ এবং ১৯২২) অংশগ্রহণ করেছিলেন, যার মধ্যে ১৯২২ সালে দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন। নেত্তো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৭ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন। ফ্রান্সিস্কো বুয়েনো নেত্তো ১৮৯৪ সালের ৯ই এপ্রিল তারিখে ব্রাজিলের মোজি মিরিমে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫৯ সালের ১৮ই জুন তারিখে, ব্রাজিলের মারিয়াঙ্গায় ৬৫ বছর বয়সে তিনি মৃত্যুবরণ করেছেন। "South American Championship 1917" [দক্ষিণ আমেরিকান চ্যাম্পিয়নশিপ ১৯১৭]। RSSSF (ইংরেজি ভাষায়)। ৮ সেপ্টেম্বর ২০২২। ২৬ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০২২।  "Brazil - Squad" [ব্রাজিল - দল]। worldfootball.net (ইংরেজি ভাষায়)। ২১ জানুয়ারি ২০২৩। ২১ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০২৩।  ট্রান্সফারমার্কেটে চিকো নেত্তো (ইংরেজি) ওয়ার্ল্ডফুটবল.নেটে চিকো নেত্তো (ইংরেজি) ন্যাশনাল-ফুটবল-টিমস.কমে চিকো নেত্তো (ইংরেজি)
ভাত দে

ভাত দে হল ১৯৮৪ সালে মুক্তিপ্রাপ্ত বাংলাদেশী নাট্যধর্মী চলচ্চিত্র। ছবিটির সংলাপ, চিত্রনাট্য ও পরিচালনা করেছেন আমজাদ হোসেন। ছবিটিতে বিভিন্ন চরিত্রে অভিনয় করেছেন শাবানা, আলমগীর, রাজীব, আনোয়ার হোসেন, শিশুশিল্পী হিসেবে আঁখি আলমগীর। ছবিটি ৯ম জাতীয় চলচ্চিত্র পুরস্কারে শ্রেষ্ঠ চলচ্চিত্রসহ নয়টি বিভাগে পুরস্কার লাভ করে। আমজাদ হোসেন শ্রেষ্ঠ পরিচালক, চিত্রনাট্যকার ও সংলাপ রচয়িতা বিভাগে তিনটি পুরস্কার লাভ করেন। জরি একজন গরিব বাউল শিল্পীর মেয়ে। যে কিনা ছোটবেলায় অভাবের কারণে মাকে হারায়, অন্ধ বাউল বাবাকে নিয়ে ছোট বেলা থেকেই যার সংগ্রামী ও অতি অভাব অনটনের সংসার। জরি যখন বড় হয় একদিন তার বাবাও দুমুঠো ভাত যোগাড় করতে গিয়ে মারা যায়। এরপর থেকে সহায় সম্বলহীন এক অসহায় দরিদ্র 'জরি'র অতি করুন কাহিনীর একটি সফল চিত্ররুপ 'ভাত দে' ছবিটি। ছবিটির পরিচালক আমজাদ হোসেন ঢাকা ক্লাবের একটি নির্জন রুমে এক মাস টানা কাজ করে স্ক্রিপ্ট রেডি করেছিলেন। ঢাকার অনেক সাংবাদিকদের সামনে মানিকগঞ্জের নদীর পাড়ে প্রথম দিন শুটিং হয়েছিল। আমজাদ হোসেন স্পটটি এমনভাবে তৈরি করেছিলেন যে একটি ভাঙাচোরা বাড়ি, পাশে বাঁশঝাড়। বাড়িটির চালে বাঁশের আগা বাতাস হলেই বাড়ি খায়। সেখানে অভাগিনী বেশে শাবানা বাস করবেন। কিন্তু শাবানা যখন শট দিচ্ছিলেন তখন তার পড়নে ইস্ত্রি করা শাড়ি ছিল যা একেবারে ভিখারি গোছের চরিত্রের সঙ্গে মানাচ্ছিলনা। তারপর মানিকগঞ্জের এক গরিব মহিলার একটি শাড়ি জোগাড় করে শুটিংটি করতে হয়েছিল। শাবানা - জরি আলমগীর - গহর রাজীব - ইয়াজিদ মিয়া আনোয়ার হোসেন - সাইজুদ্দিন বয়াতি আনোয়ারা - রহিমা আঁখি আলমগীর - জরি (কিশোর বয়সে) জাহানারা ভূঁইয়া - হরবালা টেলি সামাদ - সাধু আখতার হোসেন - মিয়া সাব ১৯৮৪ সালে ‘ভাত দে’ সিনেমাটি শ্রেষ্ঠ চলচ্চিত্রের পুরস্কারসহ মোট নয়টি শাখায় জাতীয় চলচ্চিত্র পুরস্কার জেতে। বিজয়ী শ্রেষ্ঠ প্রযোজকঃ আবু জাফর খান বিজয়ী শ্রেষ্ঠ পরিচালকঃ আমজাদ হোসেন বিজয়ী শ্রেষ্ঠ অভিনেত্রীঃ শাবানা বিজয়ী শ্রেষ্ঠ শিশুশিল্পীঃ আঁখি আলমগীর বিজয়ী শ্রেষ্ঠ চিত্রনাট্যকারঃ আমজাদ হোসেন বিজয়ী শ্রেষ্ঠ সংলাপ রচয়িতাঃ আমজাদ হোসেন বিজয়ী শ্রেষ্ঠ শব্দ গ্রাহকঃ এমএ বাসেত বিজয়ী শ্রেষ্ঠ চিত্র সম্পাদকঃ মুজিবুর রহমান দুলু বিজয়ী শ্রেষ্ঠ শিল্প নির্দেশঃ অঞ্জন ভৌমিক বাংলা ছবির মধ্যে ‘ভাত দে’ ছবিটি প্রথম কান আন্তর্জাতিক চলচ্চিত্র উত্সবে অংশ নিয়েছিল। ভাত দে ছবিটির সঙ্গীত পরিচালনা করেছেন আলাউদ্দিন আলী। গীত রচনা করেছেন আমজাদ হোসেন। সকল গানের গীতিকার আমজাদ হোসেন; সকল গানের সুরকার আলাউদ্দিন আলী। "বিডিনিউজ২৪"। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১৩।  বিবিসি বাংলা কালের কণ্ঠ "দৈনিক আমদের সময়"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১৩।  চলচ্চিত্র প্রবেশদ্বার ইন্টারনেট মুভি ডেটাবেজে ভাত দে (ইংরেজি) বাংলা মুভি ডেটাবেজে ভাত দে
টাকা আনা পাই

টাকা আনা পাই ১৯৭০ সালে মুক্তিপ্রাপ্ত বাংলাদেশী চলচ্চিত্র। বাংলাদেশের বিখ্যাত লেখক ও চলচ্চিত্রকার জহির রায়হানের লেখা চলচ্চিত্রটি পরিচালনা করেছেন বাবুল চৌধুরী। সঙ্গীত পরিচালনায় ছিলেন আলতাফ মাহমুদ । ছবিটিতে বিভিন্ন চরিত্রে অভিনয় করেছেন রাজ্জাক, ববিতা, গোলাম মোস্তফা, বেবী জামান, শওকত আকবর। বাবা হানিফ বাবুর্চি (শওকত আকবর) ও মা রওশন জামিলের ছেলে শহীদ (রাজ্জাক) । বাবা সহায় সম্বল সমস্ত কিছু বন্ধক রেখে ছেলেকে উচ্চ শিক্ষায় শিক্ষিত করেছেন । ওকালতি পাস করিয়েছেন । বাবা এক সময় তার বন্ধু দিন মোহাম্মদ এর মেয়ের সাথে ছেলের বিয়ে দিবেন বলে প্রতিশ্রুতি করেছিলেন । বিষয়টা শহীদ কখনও জানতো না। অন্ধ হয়েও ছেলের জন্য বৃদ্ধ বয়সে বাবুর্চির কাজ করতেন যাতে ছেলের লিখাপড়ার কোন অসুবিধা না হয়। ছেলে ওকালতি পাশ করার পর বাবাকে বাবুর্চির কাজ করতে নিষেধ করেন। বন্ধক রেখে টাকা ধার এনেছিলেন মহাজন আব্দুল্লাহ মিয়া (ইনাম আহমেদ) এর কাছ থেকে। পাওনাদার ইনাম আহমেদ এর তাগাদায় হানিফ বাবুর্চি অতিষ্ঠ হয়ে পড়েন।পাওনা শোধ করতে হবে অথবা তার কুৎসিত মেয়ের সঙ্গে ছেলে শহীদের বিয়ে দিতে হবে । এমন অবস্থায় হানিফ অসুস্থ হয়ে পড়ে। বাবার চিকিৎসা করানোর মতো সামর্থ্য নেই শহীদের। একদিকে বাবার চিকিৎসা অন্যদিকে মহাজনের ঋণ শোধের শর্ত এসব নিয়ে শহীদ চিন্তায় পড়ে যায়। এদিকে শহরের বিত্তশালি খান বাহাদুর এর একমাত্র আহ্লাদি মেয়ের সঙ্গে ঘোটক আলতাফ শহীদের বিয়ে দেয়ার ফন্দি আঁটেন। অসুস্থ বাবাকে বাঁচানোর জন্য খান বাহাদুরের মেয়েকে বিয়ে করে ঘর জামাই হওয়ার শর্তে শহীদ রাজি হয়ে যায়। যার ফলে শহীদ সেই টাকা দিয়ে মহাজনের আব্দুল্লাহ মিয়ার সব ঋণ শোধ করে অসুস্থ বাবার হাতে জমির দলিল ফিরিয়ে দেয়। শহীদের বাবাও সুস্থ হয়ে উঠেন । সুস্থ হয়ে উঠার পর বন্ধুর মেয়ে রানুর সঙ্গে বিয়ে দেয়ার সব ব্যবস্থা করেন কিন্তু বিয়ের দিন শহীদ জানিয়ে দেয় সে আসতে পারবে না এবং এই রানুকে বিয়ের করতে পারবেনা। ওদিকে শহরের খান বাহাদুর এর মেয়ের সঙ্গে বিয়ের সকল প্রস্তুতি সম্পন্ন হওয়ার পর বিয়ের আসরে শহীদের অন্ধ বাবা তার বন্ধুকে নিয়ে হাজির হয়। বিয়ের আসরেই শুরু হয়ে যায় পিতা ও পুত্রের অনিবার্য সংঘাত । সেই থেকে শুরু হয় সন্তানের প্রতি এক মমতাময়ী ও অভিমানি পিতা এবং পিতার মমতা বঞ্চিত এক সন্তানের টানাপোড়ন। রাজ্জাক - শহীদ গোলাম মোস্তফা - খান বাহাদুর শওকত আকবর - হানিফ বাবুর্চি (শহীদের বাবা) বেবী জামান ববিতা রওশন জামিল - শহীদের মা ইনাম আহমেদ - মহাজন আব্দুল্লাহ মিয়া ব্ল্যাক আনোয়ার আলতাফ - ঘটক দিন মোহাম্মদ আনিসুর রহমান সবগুলি গানের সুরকার ছিলেন আলতাফ মাহমুদ ও লেখক ছিলেন গাজী মাজহারুল আনোয়ার। "উড়ু উড়ু উড়ু মন আমার" - সাবিনা ইয়াসমিন "পাপা আমায় দুশতু বলে বলুক" - ববিতা "মনের আমার কি যে হল" - সাবিনা ইয়াসমিন "মনের আমার কি যে হল" (অংশ ২) - সাবিনা ইয়াসমিন "এই নির্জনে বসে" - সাবিনা ইয়াসমিন বাংলাদেশের চলচ্চিত্র বাংলা চলচ্চিত্র বাংলাদেশী চলচ্চিত্রের তালিকা বাংলাদেশী চলচ্চিত্রশিল্পীদের তালিকা বিডিনিউজ২৪[স্থায়ীভাবে অকার্যকর সংযোগ] প্রথম আলো[স্থায়ীভাবে অকার্যকর সংযোগ] "মানবজমিন"। ১৩ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৩।
বড় ভালো লোক ছিল

বড় ভালো লোক ছিল ১৯৮২ সালে মুক্তিপ্রাপ্ত বাংলাদেশী চলচ্চিত্র। বাংলাদেশের বিখ্যাত সাংবাদিক ও চলচ্চিত্র পরিচালক মোহাম্মদ মহিউদ্দিন ছবিটি পরিচালনা করেছেন । ছবিটিতে বিভিন্ন চরিত্রে অভিনয় করেছেন রাজ্জাক, প্রবীর মিত্র, অঞ্জু ঘোষ, সাইফুদ্দিন আহম্মেদ । ছবিটি পরিচালনা করে শ্রেষ্ঠত্বের স্বীকৃতি স্বরূপ পরিচালক মোহাম্মদ মহিউদ্দিন জাতীয় চলচ্চিত্র পুরস্কার শ্রেষ্ঠ পরিচালক (১৯৮২) পুরস্কার লাভ করেন। রাজ্জাক প্রবীর মিত্র অঞ্জু ঘোষ সাইফুদ্দিন আহম্মেদ ১৯৮২ সালে ‘বড় ভালো লোক ছিল’ চলচ্চিত্রটি মোট ৫টি শাখায় জাতীয় চলচ্চিত্র পুরস্কার পুরস্কার লাভ করে। বিজয়ী শ্রেষ্ঠ অভিনেতাঃ রাজ্জাক ১৯৮২ বিজয়ী শ্রেষ্ঠ পরিচালকঃ মহিউদ্দীন ১৯৮২ বিজয়ী শ্রেষ্ঠ পার্শ্বঅভিনেতাঃ প্রবীর মিত্র ১৯৮২ বিজয়ী শ্রেষ্ঠ সঙ্গীত পরিচালকঃ আলম খান ১৯৮২ বিজয়ী শ্রেষ্ঠ সংলাপ রচয়িতাঃ সৈয়দ শামসুল হক 1982 বিজয়ী সেরা গায়কঃ এন্ড্রু কিশোর ১৯৮২ এই চলচ্চিত্রের গানের গীতিকার ছিলেন সৈয়দ শামসুল হক আলম খান এই চলচ্চিত্রের সকল গানের সুরকার ছিলেন। বাংলাদেশের চলচ্চিত্র বাংলা চলচ্চিত্র বাংলাদেশী চলচ্চিত্রের তালিকা বাংলাদেশী চলচ্চিত্রশিল্পীদের তালিকা "দৈনিক আজাদি"। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৩-০৩-০৬।  "বিডিনিউজ২৪"। ২৭ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৩।  "জনপ্রিয় সিনেমা"। www.bhorerkagoj.com। ২০২০-০৯-০৮ তারিখে মূল থেকে আর্কাইভ করা। সংগ্রহের তারিখ ২০১৯-০৯-০৮।  "হায়রে মানুষ রঙিন ফানুস দম ফুরালেই ঠুস || ছটকু আহমেদ"। Risingbd.com। সংগ্রহের তারিখ ২০১৯-০৯-১৫।  "গানে ও চলচ্চিত্রে অনিবার্য সৈয়দ হক : ফরিদ আহমদ দুলাল"। www.bhorerkagoj.com। ২০২০-০৬-৩০ তারিখে মূল থেকে আর্কাইভ করা। সংগ্রহের তারিখ ২০১৯-০৯-০৮।
আহমদ জামান চৌধুরী

আহমদ জামান চৌধুরী (২৮ ডিসেম্বর, ১৯৪৭ - ৬ মার্চ, ২০১৩) ছিলেন একজন বাংলাদেশী সাংবাদিক, কাহিনী, চিত্রনাট্য, সংলাপ রচয়িতা ও গীতিকার। চিত্রালীর প্রতিষ্ঠাতা ও সম্পাদক সৈয়দ মোহাম্মদ পারভেজ-এর মৃত্যুর পর তিনি দীর্ঘকাল সাপ্তাহিক চিত্রালী পত্রিকার সম্পাদকের দায়িত্ব পালন করেন। আহমদ জামান চৌধুরী ১৯৪৭ সালে ২৮ ডিসেম্বর চাঁদপুর শহরে জন্মগ্রহণ করেন তিনি। তার বাবার নাম নূরুজ্জামান চৌধুরী। পাঁচ ভাই দুই বোনের মধ্যে তিনি ছিলেন সবার ছোট। তিনি ঢাকা বিশ্ববিদ্যালয় থেকে সমাজ বিজ্ঞানে স্নাতক ও স্নাতকোত্তর ডিগ্রি অর্জন করেন। মেধাবী ছাত্র ছিলেন। তাই ঢাকা বিশ্ববিদ্যালয়েই প্রভাষকের চাকরি লাভ করেন ডিগ্রি লাভের সঙ্গে সঙ্গে। কিন্তু সরকার তাকে রাজনৈতিক কারণে চাকরিচ্যুত করবে এই খবর পেয়ে কিছু দিন পর স্বেচ্ছায় পদত্যাগ করেন। ঢাকা বিশ্ববিদ্যালয়ে পড়াকালীন সময়েই সাপ্তাহিক চিত্রালীর মধ্য দিয়ে আহমদ জামান চৌধুরী জড়িত হন চলচ্চিত্র সাংবাদিকতার সঙ্গে। তিনি পত্রিকাটির সম্পাদনার দায়িত্বও পালন করেন দীর্ঘ ১০ বছর। চিত্রালীর সঙ্গে তিনি সম্পৃক্ত ছিলেন ২০ বছর। এছাড়া তিনি দৈনিক যুগান্তর পত্রিকায় দু’বছর ফিচার সম্পাদকের দায়িত্ব পালন করেন। এছাড়া তিনি ঢাকা বিশ্ববিদ্যালয় ও স্ট্যামফোর্ড ইউনিভার্সিটি, বাংলাদেশ ছাড়াও কয়েকটি বেসরকারি বিশ্ববিদ্যালয়ে সমাজবিজ্ঞান এবং ফিল্ম অ্যান্ড মিডিয়া স্টাডিজ বিষয়ে খণ্ডকালীন শিক্ষকতা করেছেন। পাশাপাশি বাংলাদেশ চলচ্চিত্র সাংবাদিক সমিতি-র (বাচসাস) তিনবারের সভাপতির দায়িত্বও পালন করেছেন আহমদ জামান চৌধুনী। তার লেখা ও চিত্রনাট্যে নির্মিত উল্লেখযোগ্য চলচ্চিত্রের মধ্যে রয়েছে নাচের পুতুল, পিচঢালা পথ, নতুন নামে ডাকো, বাঁদি থেকে বেগম, তুফান, লাভ ইন সিঙ্গাপুর, আগুন, যাদুর বাঁশি, শেষ উত্তর, মাস্তান, শ্বশুরবাড়ি, রাক্ষুসী, দূরদেশ, মিস লংকা। এছাড়া তিনি নাটকেও অভিনয় করেছেন। পিচঢালা এ পথটারে ভালোবেসেছি যেও না সাথী নতুন নামে ডাকব তোমায় কে তুমি এলে গো ও দরিয়ার পানি এ বৃষ্টিভেজা রাতে চলে যেও না চুরি করেছো আমার মনটা মাগো তোর কান্না আমি সইতে পারি না এক বুক জ্বালা নিয়ে বন্ধু তুমি কেন একা বয়ে বেড়াও যাদু বিনা পাখি যেমন বাঁচিতে পারে না জাতীয় চলচ্চিত্র পুরস্কার বাচসাস পুরস্কার সলিমুল্লাহ হল চ্যাম্পিয়নশিপ পুরস্কার "দৈনিক মানবজমিন"। ২০ জুন ২০২১ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৩।  "দৈনিক প্রথম আলো"। ২০১৮-১২-৩০ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  দৈনিক বাংলাদেশ প্রতিদিন
গীতিকার

গীতিকার (ইংরেজি: Lyricist) হলেন যিনি নির্দিষ্ট ভাবে গানের কথা লেখেন। গীতিকাররা গীতিকবি হিসেবেও পরিচিত। গানের ক্ষেত্রে গীতিকাররা মুখ্য ভূমিকা পালন করেন। কারণ তাদের রচিত গীত থেকে সুরকার ও সঙ্গীত পরিচালকরা সঙ্গীতশিল্পীদের দিয়ে গানে সুর বাঁধেন। একজন গীতিকার যখন গীত রচনা ও সুর করার কাজটি করেন তখন তাকে গীতিকার-সুরকার বলে। এক্ষেত্রে গীতিকার গান লিখে প্রয়জনীয় যন্ত্র, যেমন - বেহালা, তবলা, কীবোর্ড, গীটার ব্যবহার করে সুর তৈরি করেন। একজন গীতিকার যখন গান লেখা এবং গান গাওয়ার কাজটি করেন তখন তাকে গীতিকার-শিল্পী বলা হয়। গীতিকার-শিল্পী অন্য কোন সুরকার বা সঙ্গীত পরিচালক কর্তৃক তার লিখিত গানে কণ্ঠ দিয়ে থাকেন। যখন একই গানের কথা দুই বা ততোধিক গীতিকার রচনা করেন তখন তাদেরকে সহযোগী গীতিকার বলে। সঙ্গীতশিল্পী সুরকার সঙ্গীত পরিচালক "গীতিকার"। দৈনিক ইত্তেফাক। ৫ মে ২০১৪। সংগ্রহের তারিখ ২৬ এপ্রিল ২০১৬।
মরন চাঁদ পাল

মরন চাঁদ পাল বাংলাদেশের মৃৎশিল্পী যাঁর শিল্পকর্ম মর্কিন যুক্তরাষ্ট্রের হোয়াইট হাউসে সংরক্ষিত রয়েছে। বাংলাদেশের মৃৎশিল্পের আদি ঐতিহ্য রক্ষায় তিনি কাজ করেছেন। তার অমর সৃষ্টি হিসেবে বাংলার লোকজ মোটিফ এর টেপা পুতুলের আধুনিকায়ক যা “মরণ পালের পুতুল” নামে হিসেবে সারা বিশ্বে খ্যাত। বাংলাদেশ জাতীয় জাদুঘরে এই মহান শিল্পীর শিল্পকর্ম সংরক্ষণ করে একটি বিশেষ কর্ণার রয়েছে। তিনি প্রায় চল্লিশ বছর ধরে দক্ষতার সাথে শিক্ষকতা করেছেন। শিল্পাচার্য জয়নুল আবেদীন এর হাত ধরে বর্তমান চারুকলা অনুষদে মৃৎশিল্প শিক্ষার সূচনা করেন। তিনি মৃৎশিল্প বিভাগের ১ম ব্যাচ এর ছাত্র ছিলেন এবং পরে শিক্ষকতাও করেন। মৃৎশিল্প শিক্ষায় তার অবদান অনস্বীকার্য। মুক্তিযুদ্ধের সময় তিনি রায়েরবাজার বুদ্ধজীবী হত্যার প্রত্যক্ষ সাক্ষী ছিলেন। শিলুআবেদ সম্মাননা পুরস্কার কারিকা স্বর্ণপদক "হাতের কাজে বিশ্বজয় - Meherpur Pratidin"। www.meherpurpratidin.com। সংগ্রহের তারিখ ২০২৩-০৮-১৬।  "কার্তিকপুরের মৃৎশল্প"। www.kalerkantho.com। ২০২০-০১-১৪। সংগ্রহের তারিখ ২০২৩-০৮-১৬।
পিনদারো ডি কার্ভালহো রড্রিগুয়েজ

পিনদারো ডি কার্ভালহো রডরিগুয়েজ(পর্তুগিজ: Píndaro de Carvalho Rodrigues; জন্ম: ১ জুন, ১৮৯২ - মৃত্যু: ৩০ আগস্ট, ১৯৬৫) ব্রাজিলের সাঁউ পাউলুতে জন্মগ্রহণকারী ব্রাজিল জাতীয় ফুটবল দলের সাবেক ফুটবল খেলোয়াড়। এছাড়াও তিনি ১৯৩০ সালে উরুগুয়েতে অনুষ্ঠিত ১ম বিশ্বকাপ ফুটবলে ব্রাজিল ফুটবল দলের ম্যানেজার ছিলেন। ৩০ আগস্ট, ১৯৬৫ তারিখে রিও ডি জেনেইরোতে মৃত্যুবরণ করেন। পিনদারো ঘরোয়া ফুটবলে ফ্লুমিনিজ দলের পক্ষ হয়ে ১৯১০ থেকে ১৯১১ সাল পর্যন্ত নয়টি খেলায় অংশগ্রহণ করেছেন। অতঃপর ৩ মে, ১৯১২ থেকে ২ জুলাই, ১৯২২ সাল পর্যন্ত ফ্লেমিঙ্গো দলের হয়ে ৮২ খেলায় অংশগ্রহণ করে দলের ৫২ জয়, ১৫ ড্র, ১৫ পরাজয়ের সঙ্গী হন এবং ৩ গোল করেন। ১৯১৪, ১৯১৫, ১৯২০ ও ১৯২১ সালে ফ্লেমিঙ্গো দলের হয়ে রিও কাপ জয় করেন। ব্রাজিল জাতীয় ফুটবল দলের খেলোয়াড় হিসেবে ১৯১৪ সালে কোপা রোকা কাপ ও ১৯১৯ সালে দক্ষিণ আমেরিকা কাপ জয়ী দলের খেলোয়াড় ছিলেন। ২০ সেপ্টেম্বর, ১৯১৪ থেকে ২৯ মে, ১৯১৯ তারিখ পর্যন্ত ব্রাজিল জাতীয় ফুটবল দলের ৮ খেলায় অংশগ্রহণ করেন। ১ম বিশ্বকাপ ফুটবলে ব্রাজিলের প্রথম কোচের দায়িত্ব পালন করেন। তাঁর পরিচালনায় দল পাঁচটি খেলার ৪টিতে বিজয়ী হয় ও ১টি পরাজিত হয়। http://www.flamengo.com.br/flapedia/Lista_de_Jogos_do_Píndaro_pelo_Flamengo title = List of Games Pindar Flamengo http://www.flamengo.com.br/flapedia/P =% C3% ADndaro_de_Carvalho_Rodrigues http://paginas.terra.com.br http://paginas.terra.com.br/esporte/chancedegol/sel/brazil191422.htm[স্থায়ীভাবে অকার্যকর সংযোগ] Brazil squad: 1914-2006, page 334 - Book Search Google [ en http://200.159.15.35/brasilnacopa/craques.aspx?j=150] [ en http://www.flamengo.com.br/flapedia/Píndaro_de_Carvalho_Rodrigues] [ en http://www.sambafoot.com/pt/jogadores/2084_Pindaro.html]
চীনের অর্থনীতি

যুক্তরাষ্টের পরেই জিডিপি এবং ক্রয়ক্ষমতার দিক দিয়ে চীন বিশ্বের দ্বিতীয় বৃহত্তম অর্থনীতি। এটি বিশ্বের বৃহত্তম রফতানিকারক এবং দ্বিতীয় আমদানিকারক দেশ। বিগত ৩০ বছর ধরে চীন প্রায় ১০% প্রবৃদ্ধি ধরে রেখেছে। ইন্টারন্যাশনাল মনিটরি ফান্ডের মতে ২০১১ সালে চীন মাথাপিছু ভিত্তিতে সারা বিশ্বে নোমিনাল জিডিপির দিক দিয়ে ৯০ তম, এবং জিডিপির(PPP) দিক দিয়ে ৯১ তম অবস্থানে ছিল। চীনের মধ্যাঞ্চলের চেয়ে সমুদ্র উপকূলবর্তী এলাকাগুলোতে বেশি শিল্পায়ন হতে দেখা যায়। "China"। International Monetary Fund। সংগ্রহের তারিখ April 2013।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "China's economy grows at its slowest rate in 13 years"। BBC। সংগ্রহের তারিখ ১৮ জানুয়ারি ২০১৩।  "Inflation in China jumps to 6-month high"। National Bureau of Statistics। সংগ্রহের তারিখ Jan. 11, 2013।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "China - New Global Poverty Estimates"। World Bank।  "Theglobeandmail.com"। Theglobeandmail.com। ২০১১-০২-০৪ তারিখে মূল থেকে আর্কাইভ করা। সংগ্রহের তারিখ ২০১২-০২-২৮।  "Report results"। http://www.stats.gov.cn/। ২০১৩-০৫-১৫ তারিখে মূল থেকে আর্কাইভ করা। সংগ্রহের তারিখ ২০১২-০৬-২০।  |প্রকাশক= এ বহিঃসংযোগ দেয়া (সাহায্য) "Doing Business in China 2012"। World Bank। ২০১১-১১-১৬ তারিখে মূল থেকে আর্কাইভ করা। সংগ্রহের তারিখ ২০১১-১১-২১।  "Foreign Direct Investment in China"। US-China Business Council। ২৪ জুন ২০১৩ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৩।  Public debt, IMF, accessed on 21 February 2013. "2008"। Data.worldbank.org। সংগ্রহের তারিখ ২০১২-০২-২৮।  "Sovereigns rating list"। Standard & Poor's। সংগ্রহের তারিখ ২৬ মে ২০১১।
লাঠিয়াল (চলচ্চিত্র)

লাঠিয়াল ১৯৭৫ সালে মুক্তিপ্রাপ্ত বাংলাদেশি নাট্য চলচ্চিত্র। চলচ্চিত্র পরিচালক নারায়ণ ঘোষ মিতা ছবিটি প্রযোজনা ও পরিচালনা করেছেন। ছবিটিতে বিভিন্ন চরিত্রে অভিনয় করেছেন আনোয়ার হোসেন, রোজী আফসারী, ফারুক, ববিতা। ছবিটি ১৯৭৫ সালের ২২ আগস্ট বাংলাদেশে মুক্তি পায়। ছবিটি ১ম জাতীয় চলচ্চিত্র পুরস্কারে শ্রেষ্ঠ চলচ্চিত্রের পুরস্কার লাভ করে এবং এই ছবি পরিচালনা করে শ্রেষ্ঠত্বের স্বীকৃতি স্বরূপ পরিচালক নারায়ণ ঘোষ মিতা জাতীয় চলচ্চিত্র পুরস্কারে শ্রেষ্ঠ পরিচালকের পুরস্কার লাভ করেন। কাদের লাঠিয়াল গ্রামের মাতবরের হয়ে কাজ করে। তার ভাই দুখু মিয়া গ্রামে গ্রামে ঘুরে গান করে। কাদের তার ভাইকে খুব ভালোবাসে। কাদের স্ত্রীও দুখুকে অনেক স্নেহ করে। দুখু তার গ্রামেরই বানুকে পছন্দ করে। মাতবরের ছেলে মকবুল বানুকে উত্ত্যক্ত করলে দুখু তাকে মারধোর করে। মাতবর কাদেরের কাছে তার ছেলের গায়ে হাত তোলার অভি্যোগ করে তাকে ও তার ভাইকে শাসায়। কাদের রাগান্বিত হয়ে বাড়িতে এসে দুখুকে মারধোর করে। এতে দুখু রাগ করে বাড়ি ছেড়ে চলে যায়। নদী তীরে মোড়লের সাথে তার পরিচয় হয়। মোড়ল তার গানের গলায় অভিভূত হয়ে তাকে তাদের দলের একজন করে নেয়। দুখুর নতুন কর্মজীবন শুরু হয়। অন্যদিকে বানু তার জন্য অপেক্ষা করতে থাকে। এক রাতে দুখু বানুর সাথে দেখা করে যায়। ইতোমধ্যে, মাতবর বানুকে তার ছেলের বৌ হিসেবে গ্রহণ করার জন্য বানুর পিতার নিকট প্রস্তাব পাঠায়। দুখুর ভাবী দুখুকে এই খবর পাঠায়, কিন্তু দুখু একটি চর দখল করতে চলে যায়। মাতবরও তার ছেলের বিয়ের দিন সেই নতুন চরের খবর পায়। সে কাদেরকে তার লাঠিয়ালসহ সেই চর দখল করতে পাঠায়। বানু ও কাদের স্ত্রীও এই বিয়ে বন্ধ করার জন্য নতুন চরের উদ্দেশ্যে যাত্রা করে। দুখু ও কাদের মধ্যে চরের দখল নিয়ে মারপিঠ শুরু হয়। দুজনেই চরের দখল ছাড়তে নারাজ। তাদের মাঝে কাদের স্ত্রী চলে এলে কাদের লাঠির আঘাত তার মাথায় লাগে। তারা মারপিঠ বন্ধ করে। কিন্তু মাতবর সেখানে এসে কাদেরকে শাসায়। এতে ক্ষিপ্ত হয়ে কাদের তার লাঠির আঘাতে মাতবরকে খুন করে। ফলে সাধারণ জনগণ এই চরের মালিকানা লাভ করে। আনোয়ার হোসেন - কাদের লাঠিয়াল ফারুক - দুখু মিয়া, কাদেরের ছোট ভাই। ববিতা - বানু রোজী আফসারী - কাদেরের স্ত্রী নারায়ণ চক্রবর্তী - মোড়ল ওবায়দুর রহমান - মাতবর এটিএম শামসুজ্জামান - মকবুল, মাতবরের পুত্র। রিনা আক্রাম আবদুল মতিন রহিমা খাতুন আবদুস সোবহান কাজী শফিক জিল্লুর রহমান দিলীপ চক্রবর্তী সাইফুদ্দিন চলচ্চিত্রের সঙ্গীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। ১৯৭৫ সালে ‘লাঠিয়াল’ সিনেমাটি শ্রেষ্ঠ চলচ্চিত্রের পুরস্কারসহ মোট ছয়টি শাখায় জাতীয় চলচ্চিত্র পুরস্কার পুরস্কার লাভ করে। এটি প্রথম জাতীয় চলচ্চিত্র পুরষ্কারপ্রাপ্ত চলচ্চিত্র। বিজয়ী শ্রেষ্ঠ অভিনেতাঃ আনোয়ার হোসেন ১৯৭৫ বিজয়ী শ্রেষ্ঠ পরিচালকঃ নারায়ণ ঘোষ মিতা ১৯৭৫ বিজয়ী শ্রেষ্ঠ পার্শ্বঅভিনেতাঃ ফারুক বিজয়ী শ্রেষ্ঠ পার্শ্বঅভিনেত্রীঃ রোজী আফসারী ১৯৭৫ বিজয়ী শ্রেষ্ঠ চিত্রসম্পাদনাঃ বশীর হোসেন ১৯৭৫ সালের বাংলাদেশী চলচ্চিত্রের তালিকা "বিডিনিউজ২৪"। ২৭ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৩।  "Movie List 1975"। বাংলাদেশ চলচ্চিত্র প্রযোজক পরিবেশক সমিতি। ১৪ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৭।  "সমকাল"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৩।  বাংলাদেশের চলচ্চিত্রের ইতিহাস-অনুপম হায়াত ইন্টারনেট মুভি ডেটাবেজে লাঠিয়াল (ইংরেজি)
সিলেট আন্তর্জাতিক ক্রিকেট স্টেডিয়াম

সিলেট আন্তর্জাতিক ক্রিকেট স্টেডিয়াম সিলেটের একটি বহুমুখী স্টেডিয়াম। সবুজ পাহাড়-টিলা আর নয়নাভিরাম চা বাগানের মনোরম পরিবেশ বেষ্টিত এই স্টেডিয়ামটি সিলেট আন্তর্জাতিক বিমানবন্দর থেকে স্বল্প দূরত্বে অবস্থিত। স্টেডিয়ামটি ২০০৭ সালে নির্মিত হয়। এটি বর্তমানে ক্রিকেটের জন্য বেশীরভাগ সময় ব্যবহৃত হয়, সেইসাথে ফুটবল খেলাও অনুষ্ঠিত হয়। ৬১৫ ফুঠ দৈর্ঘ্য ৪৮৫ ফুট প্রস্থ নিয়ে এই ক্রিকেট মাঠটি দেশের অন্যতম বড় একটি মাঠ। ২০১৪ সালে টি-টুয়েন্টি বিশ্বকাপের মাঠ হিসেবে এই স্টেডিয়ামকেও নির্বাচন করে বিসিবি। এই মাঠে ইংল্যান্ড লায়ন্সের সঙ্গে বাংলাদেশ এ দল এবং ইংল্যান্ড অনূর্ধ্ব-১৯ দলের সঙ্গে বাংলাদেশ অনূর্ধ্ব-১৯ দলের ম্যাচ হয়েছে। এছাড়াও নারী ক্রিকেট টুর্নামেন্ট, জাতীয় লিগের খেলাও হয়েছে বিভাগীয় ক্রিকেট স্টেডিয়ামে। স্টেডিয়ামের গ্যালারি আয়ারল্যান্ডের বিরুদ্ধে ১ম ওডিআইতে সাকিব আল হাসানের বাউন্ডারি হাঁকানোর পর উল্লাসে মেতে ওঠেন দর্শকরা "বর্তমান ধারণক্ষমতা ১০ হাজার!"। sylhetexpress.com। ১৬ মার্চ ২০১৩। ২৮ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৩।  "ধারণক্ষমতা ২২ হাজারে উন্নীত করা হবে!"। sylhetexpress.com। ১৬ মার্চ ২০১৩। ২৮ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৩।  "আন্তর্জাতিক ক্রিকেট ভেন্যুর স্বপ্ন পূরণের পথে সিলেট"। ১৪ জানুয়ারি ২০১২। সংগ্রহের তারিখ ৬ মার্চ ২০১৩। [স্থায়ীভাবে অকার্যকর সংযোগ] "সিলেটেও টি-টোয়েন্টি বিশ্বকাপের খেলা"। বাংলা নিউজ টোয়েন্টিফোর। ৬ মার্চ ২০১৩। ১০ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৩।  উইকিমিডিয়া কমন্সে সিলেট আন্তর্জাতিক ক্রিকেট স্টেডিয়াম সংক্রান্ত মিডিয়া রয়েছে।
নাগার্জুন

নাগার্জুন (আনুমানিক ১৫০-২৫০ খ্রি:) গৌতম বু্দ্ধের পরবর্তী সর্বাধিক প্রভাবশালী বৌদ্ধ দার্শনিকদের অন্যতম। তার শিষ্য আর্যদেবের সাথে তাকে 'মহাযান' বৌদ্ধধর্মের 'মাধ্যমিক' শাখার প্রতিষ্ঠাতা হিসেবে কৃতিত্ব দেয়া হয়। তাকে 'প্রজ্ঞা পারমিতা সুত্র' সম্পর্কিত দর্শনের উন্নয়নের কৃতিত্ব দেয়া হয় এবং কোন কোন মতানুসারে এই সম্পর্কিত পুঁথিগুলো নাগ (সাপ/ড্রাগন)দের থেকে উদ্ধার করে, বিশ্বে প্রকাশ করেছেন। ধারণা করা হয় তিনি চিকিৎসা রসায়ন শাস্ত্রের উপর কয়েকটি রচনা করেছেন এবং নালন্দা বিশ্ববিদ্যালয়-এর প্রধান হিসেবে দায়িত্ব পালন করেছেন। নাগার্জুনের জীবন সম্পর্কে খুব কমই জানা যায়, কারণ তার ব্যাপারে বর্তমানে যা কিছু পাওয়া গেছে তা নাগার্জুনের মৃত্যুর শত শত বছর পর চীনা এবং তিব্বতী ভাষায় লিখিত। কিছু সূত্র মতে, নাগার্জুন দক্ষিণ ভারতীয়। কিছু পন্ডিতের মতে, নাগার্জুন সাতবাহন রাজবংশের এক রাজার উপদেষ্টা ছিলেন। অমরাবতীতে প্রাপ্ত প্রত্নতাত্ত্বিক নিদর্শন হতে ধারণা করা হয়, এই তথ্য সত্য হলে সেই রাজা ছিলেন Yajna Sri Satakarni [২] যিনি ১৬৭ খ্রি: হতে ১৯৬ খ্রি: পর্যন্ত রাজত্ব করেন। এই তথ্য হতে নাগার্জুনের জীবনকে ১৫০ খ্রি: হতে ২৫০ খ্রি: এর মধ্যে ফেলা যায়। চতুর্থ/পঞ্চম শতাব্দীতে কুমারজীব অনুদিত জীবনী অনুসারে নাগার্জুনের জন্ম ব্রাহ্মণ পরিবারে। নাগার্জুন পরবর্তিতে বৌদ্ধ ধর্মে দিক্ষিত হন। কিছু সূত্র মতে নাগার্জুন তার জীবনের শেষ দিকে শ্রীপর্বতের পাহাড়ে বসবাস করতেন, যার নিকটবর্তি শহর পরবর্তিতে নাগার্জুনকোন্ডা (নাগার্জুনের পাহাড়) নামে পরিচিত হয়। নাগার্জুনকোন্ডা বর্তমান ভারতের অন্ধ্র প্রদেশের নালগোন্ডা/গুন্টুর জেলার কাছাকাছি অবস্থিত। অন্য তথ্যে চর্যাপদ কবি শবরপা হলো নাগার্জুনের শিষ্য । তাহলে , নাগার্জুনের কাল ১৫০ -২৫০ খ্রিস্টাব্দে তা বিভ্রান্তিকর কি ? তেমনি নালন্দা তখন প্রতিষ্ঠিত হয়েছিলো কি  ? এ সব প্রশ্ন গুলোর সঠিক উত্তর জানা , ইতিহাসের সঠিকত্বের জন্য জরুরী । বেশ কিছু গুরুত্বপূর্ণ রচনার কৃতিত্ব নাগার্জুনকে দেয়া হয়, যদিও ধারণা করা হয় যে, কিছু রচনা তার নামে চালানো হয়েছে। Garfield, Jay L. (1995), The Fundamental Wisdom of the Middle Way, Oxford: Oxford University Press Kalupahana, David. A History of Buddhist Philosophy. 1992. p. 160 Buddhist Art & Antiquities of Himachal Pradesh By Omacanda Hāṇḍā (Page 97) Notes on the Nagarjunikonda Inscriptions, Dutt, Nalinaksha. The Indian Historical Quarterly 7:3 1931.09 pp.633-653 "..Tibetan tradition which says that Nagarjuna was born of a brahmin family of Vidarbha."